עמר בר-לב

עֹמר ישראל בר-לב (נולד ב-2 באוקטובר 1953) הוא פוליטיקאי ישראלי ואיש צבא בדימוס, שכיהן כשר לביטחון הפנים וכשר לחיזוק וקידום קהילתי מטעם מפלגת העבודה. בר-לב הוא קצין צה"ל במילואים בדרגת אלוף-משנה. במהלך שירותו שימש כמפקד סיירת מטכ"ל בין השנים 1984–1987 ומפקד חטיבת הבקעה בין השנים 1992–1993. עמר בר-לב, בנם של תמר וחיים בר-לב, הרמטכ"ל השמיני ושר המשטרה. הוא צאצא (דור תשיעי) לרב אברהם אבלי הלוי גומבינר (מגן אברהם). בר-לב נולד בחיפה וגדל בשכונת נווה מגן ברמת השרון ובצעירותו שהה עם משפחתו מספר שנים בארצות הברית ובצרפת. למד בתיכון חדש שבתל אביב-יפו, במסגרתו התנדב בחקלאות בתל קציר. בנובמבר 1971 התגייס לצה"ל. לאחר שלא התקבל לקורס טיס בשל פגם בראייה, בחר בר לב להתנדב לסיירת מטכ"ל, בעקבות בן דודו רפי בר-לב, בזמן שאביו, חיים בר-לב, היה הרמטכ"ל. הוא עבר הכשרה כלוחם, ועם פרוץ מלחמת יום הכיפורים השתתף עם חבריו ליחידה בלחימה ברמת הגולן ובחצי האי סיני. לאחר המלחמה, עבר קורס קצינים מזורז בן שלושה חודשים. בפברואר 1974 חזר לסיירת, ובאפריל 1974 פיקד על צוות בקרבות על שיא החרמון. היה אחד מארבעה מפקדי כוחות הפריצה למלון סבוי ב-1975, ובמבצע יונתן פיקד על אחד מצוותי היחידה. בנובמבר 1976 השתחרר והחל ללמוד בפקולטה לחקלאות של האוניברסיטה העברית. עם סיום לימודיו עבד כאגרונום בתחנת ניסיונות ביטבתה. בתקופה זו פנה לפוליטיקה והיה ממייסדי תנועת השמאל "שלום עכשיו". במקביל הוא שירת במילואים כמפקד פלוגה ביחידת שלדג שבאותה עת השתייכה לסיירת מטכ"ל, ומפקד כוחות המילואים של הסיירת, תפקיד בו שימש במבצע שלום הגליל. בינואר 1982 הצטרף בר-לב ליישוב כוכב יאיר. ב-1984 השתתף בכוח הפריצה לאוטובוס קו 300 וימים ספורים לאחר מכן החליף את שי אביטל בפיקוד על היחידה. בתקופת פיקודו ספגה היחידה שלושה כישלונות מבצעיים. בדצמבר 1984 התרחש אחד מהכישלונות המבצעיים הגדולים ביותר בתולדות היחידה. מבצע שערכה הסיירת בשטח סוריה הסתבך, לוחם היחידה ברק שרעבי נהרג ומספר לוחמים נוספים נפצעו. עם זאת, אופן החילוץ מההסתבכות עם מינימום אבדות ונזקים נחשב להצלחה. הכישלון הביא לכמעט שיתוק מבצעי של היחידה במשך כשנה. לנוכח זאת, במהלך שנותיו כמפקד, שקד בר-לב על שינוי קונספציה ביחידה, שקצר פירות בעיקר בתקופת המפקד הבא, משה יעלון. בר-לב כיהן כמפקד היחידה במשך שלוש שנים (עד מרץ 1987), פרק זמן ארוך מהשנתיים המקובלות. תחת פיקודו קיבלה היחידה את צל"ש הרמטכ"ל. לאחר שחרורו מצה"ל, החל בלימודי תואר שני ביחסים בינלאומיים באוניברסיטת תל אביב בשנת 1989. עבודת המאסטר שלו עסקה בהסדר ביטחוני אסטרטגי בין ישראל לסוריה ובמסגרתה שימש כעמית מחקר במרכז יפה למחקרים אסטרטגיים. ספר שכתב בעקבות העבודה - "הסדר ביטחון בגולן לנוכח פני הקרב המודרני", יצא לאור ב-1999 בהוצאת ספרית פועלים. עבד בתחום אבטחת תעופה אזרחית כסמנכ"ל תפעול ושהה עם משפחתו במשך שנתיים בפריז בשנת 1992 נקרא בר-לב על ידי הרמטכ"ל ומפקדו לשעבר, אהוד ברק לחזור לשירות הצבאי. קודם לדרגת אלוף-משנה ומונה למפקד חטיבת הבקעה. לאחר שנה בתפקיד הועבר לאגף התכנון, שימש כיועץ בשיחות מול הפלסטינים ומול ירדן. ביולי 1994 הוא פרש מהשירות הצבאי באופן סופי. בשנים שלאחר מכן עסק ביזמות בתחום ההיי טק והיה בין מקימי חברת איתוראן. בשנת 2000 יסד את חברת פאיון מדיקל שעסקה בתחום הדימות הרפואי ומאז שימש מנהלה, אך החברה חוסלה מרצון אחרי מספר שנים. בר-לב פעל במסגרת תנועת דור שלום והקים בשנת 1997 את תנועת "אחריי!" בראשה הוא עמד עד היבחרו לכנסת ב-2013. התנועה מפעילה תוכניות לצמצום פערים בפריפריה, קבוצות הכנה לצבא ולבחינות הבגרות. ביום העצמאות ה-63 של מדינת ישראל נבחר להדליק משואה בטקס הדלקת המשואות. לקראת הבחירות לכנסת התשע עשרה הוצב במקום השביעי ברשימת מפלגת העבודה ונבחר לכנסת. בכנסת ה-19 כיהן כחבר בוועדת החוץ והביטחון, כראש ועדת המשנה למשאבי אנוש והכשרות וכחבר בוועדה המיוחדת ליישום חוק השוויון בנטל. היה חבר בוועדה משותפת של ועדת החוץ והביטחון וועדת החוקה, חוק ומשפט לענייני פטור מטעמי הכרה דתית ובוועדה מיוחדת למעקב אחר יישום הוראות בחוק שירות ביטחון וחוק שירות לאומי אזרחי. שימש יושב ראש של ארבע שדולות: השדולה למען קידום הנוער בפריפריה, השדולה למען קידום צורכי האוכלוסייה הבדואית, השדולה החקלאית והשדולה למען פנסיה הוגנת. היה חבר בשדולה לפתרון הסכסוך הישראלי-פלסטיני והישראלי-ערבי ובשדולה למאבק בשחיתות במינהל הציבורי. היה חבר משלחת הכנסת לאספה הפרלמנטרית נאט”ו ומשלחת הכנסת לאספה הפרלמנטרית של האיחוד למען הימ”ת UFM-PA. במהלך כהונתו, יזם, בין היתר, חוק המבקש לסבסד קייטנות עבור ילדים להורים עובדים בפריפריה. במאי 2014 השעה את עצמו מהשתתפות בדיוני שתי ועדות משנה של ועדת החוץ והביטחון, לאחר ששלח מכתב בסיווג ברמת "בלתי סודי" שהכיל פרטים מתוך דיון חסוי בוועדה הקשור לתקציב הביטחון. לקראת הבחירות לכנסת העשרים הוצב במקום השישי ברשימת המחנה הציוני ונבחר לכנסת העשרים. והיה חבר בוועדת החוץ והביטחון. ב-3 במרץ 2017 הכריז בר-לב כי יתמודד על ראשות מפלגת העבודה בבחירות, שנערכו ב-4 ביולי 2017, הגיע בר-לב למקום החמישי מבין שבעה מתמודדים עם 6.9% מהקולות. בחודש דצמבר 2018 הגיע בר-לב למקום הראשון בין כל חברי הכנסת במחקר של האוניברסיטה הפתוחה שדירג את חברי הכנסת על פי תרומתם לשיח ערכי ודמוקרטי ברשת האינטרנט. לקראת הבחירות לכנסת ה-21 הגיע במקום השישי בפריימריז והוצב במקום השמיני ברשימה ולא נכנס לכנסת, לאחר שהמפלגה זכתה בשישה מושבים בלבד. בבחירות שלאחר מכן, הוצב במקום החמישי ברשימת העבודה-גשר ונכנס לכנסת. לקראת הבחירות לכנסת ה-23 הוצב במקום ה-9 ברשימת העבודה-גשר-מרצ ולא נכנס לכנסת. לקראת הבחירות לכנסת ה-24 הוצב במקום השני ברשימת מפלגת העבודה אחרי יו"ר המפלגה, מרב מיכאלי, אחרי שזכה במקום הראשון בפריימריז. בבחירות קיבלה מפלגת העבודה 7 מנדטים ובעקבות זאת, בר-לב נכנס לכנסת. ביוני 2021 מונה לשר לביטחון הפנים בממשלת ישראל ה-36, ובכך נכנס לתפקיד אותו מילא אביו כשלושה עשורים קודם לכן. בר-לב כיהן גם כשר לחיזוק וקידום קהילתי עד לסגירת המשרד ביוני 2022. עם תחילת כהונתו, מינה את תומר לוטן לכהן כמנכ"ל המשרד לביטחון הפנים. בהמשך, בר לב התפטר מהכנסת במסגרת החוק הנורווגי על מנת לאפשר את כניסתה של נעמה לזימי. בספטמבר 2021 הקים ועדת בדיקה ממשלתית לבדיקת אירועי הבריחה מבית הסוהר גלבוע. בדצמבר 2021 אישר הקמת מפלג חדש במשטרה למניעת שחיתות ציבורית בלהב 433. הוא גם הכריז כי יוקם שיטור אזורי למאבק בפשיעה החקלאית. לקראת הבחירות לכנסת ה-25 התמודד בבחירות המקדימות של מפלגת העבודה, והגיע למקום התשיעי ולא נבחר בשנית לכנסת. באפריל 2023 מונה בר-לב ליו"ר הדירקטוריון של מאפיית אנג'ל. במאי 2023 השתתף בר-לב במחאה נגד הרפורמה המשפטית. בר-לב הביע תמיכה בהפסקת שירות של חיילי מילואים אם הרפורמה תעבור, וכן השתתף בהפגנות, בין השאר בפריצה לכנס הציונות הדתית בפתח תקווה, ובהפגנה מול ביתו של הרב אדלשטיין בבני ברק. בר-לב נשוי בשנית, לתמי, צלמת ועורכת וידאו, ואב לשלושה ילדים. הוא מתגורר בכוכב יאיר. בנוסף, מחזיק בר-לב בבית מגורים פרטי בהר אליעזר, שכונת מגורים פרטית שהוקמה באופן בלתי-חוקי במקום חוות סוסים בסמוך למושב שדה אליעזר בעמק החולה באמצע שנות ה־90, והוכשרה מאוחר יותר על ידי מינהל מקרקעי ישראל. כרמית גיא, "בר-לב", הוצאת עם עובד וספרית פועלים, 1998. (בפרט עמודים 350–356) משה זונדר, "סיירת מטכ"ל", הוצאת כתר, 2000 עמר בר-לב, "הסדר ביטחון בגולן: לנוכח פני שדה הקרב המודרני", ספרית פועלים, 1999 עמר בר-לב, באתר הכנסת עמר בר-לב, ברשת החברתית פייסבוק עמר בר-לב, ברשת החברתית אקס (טוויטר) עמר בר-לב, ברשת החברתית אינסטגרם עמר בר-לב, סרטונים בערוץ היוטיוב עמר בר-לב, באתר כנסת פתוחה אמנון ברזילי, עמר ברלב ממתין לאור ירוק מחיל האוויר, באתר הארץ, 31 ביולי 2002 אמיר בוחבוט, אל"מ בר-לב: "מבצע אנטבה היה רשלני", באתר nrg‏, 24 ביוני 2007 אחיקם משה דוד, עמר בר לב: פוליטיקה היא לא דבר רע, באתר nrg‏, 11 במאי 2011 צביקה ברוט, מסתמן: בנו של בר-לב יתמודד במפלגת עבודה, באתר ynet, 16 באוקטובר 2012 שי פוגלמן, "כשהתעוררו הפנתרים השחורים גולדה לא תפסה. אותו דבר קרה עם ביבי והמחאה החברתית", באתר הארץ, 14 בנובמבר 2012 גדעון לוי, כשהחברים מכוכב יאיר באים לחוג בית אצל עמר בר-לב, באתר הארץ, 14 בינואר 2013 עמרי נחמיאס‏, בחזרה לאנטבה: "יוני לא ענה – והתחלנו לירות", באתר וואלה, 4 ביולי 2013 יעקב בר-און, תוכנית העבודה של עמר בר-לב (הקישור אינו פעיל, 20.12.2021), באתר סופהשבוע, 5 בנובמבר 2013 דוד בן בסט מראיין את עמר בר-לב, "הנבחרים", באתר YouTube, ‏9 במאי 2014 אטילה שומפלבי ואלכסנדרה לוקש, עמר בר לב: "אני היחיד שמתמודד במגרש של נתניהו", באתר ynet, 21 ביוני 2017 דוד בן בסט מראיין את עמר בר-לב, "הנבחרים", באתר YouTube, ‏12 בינואר 2018 יעקב בר-און, ‏34 שנים לפרשת קו 300: "אנשי השב"כ נהגו בניגוד לכל עיקרון מוסרי", באתר מעריב אונליין, 15 באפריל 2018 דוד חרמץ, "בהשבעה אבא שלי, שהיה הרמטכ"ל, הגיע עם מדים. רתחתי. הייתי מוכן להרוג אותו", ראיון ל-News1 מחלקה ראשונה, 27 בפברואר 2021 אלכסנדרה לוקש, ניר (שוקו) כהן, השר לביטחון פנים: "האלימות במגזר הפכה לג'ונגל, חייבים פתרון כולל", באתר ynet, 28 ביוני 2021 אייל לוי, ‏סגירת המעגל עם אביו והשירות עם האחים נתניהו: עמר בר-לב מדבר על הכל, באתר מעריב אונליין, 17 ביולי 2021 "יכול להיות שזה תפקידי האחרון": השר עמר בר לב מסכם 8 חודשי כהונה, באתר ערוץ 7, 6 בפברואר 2022 קלישאות מלחמת יום הכיפורים, באתר הארץ, 29 באוקטובר 2010 נסיגה מבקעת הירדן תועיל לנו במקרה של תקיפה, באתר nrg‏, 5 בפברואר 2014 ישראל לא צריכה שני נמלים חדשים, באתר TheMarker‏, 1 באפריל 2014 החשבון העודף של תקציב הביטחון, באתר TheMarker‏, 12 באוקטובר 2014 אפשר וצריך לפקח על מערכת הביטחון, באתר הארץ, 10 ביוני 2015 חלון של הזדמנויות בעזה, באתר הארץ, 22 בפברואר 2016 עמר בר לב, ‏קברניט שיכור על סיפון המדינה, באתר ‏מאקו‏, 27 בדצמבר 2016 ח"כ איציק שמולי וח"כ עמר בר־לב, ‏מתגייסים נגד: הממשלה מובילה מדיניות שתביא לביטול מודל צבא העם, באתר מעריב אונליין, 3 ביולי 2018 עמר בר לב‏, השר הפירומן עוד הולך לגרום לשפיכות דמים בהר הבית. כך אני שמרתי על הביטחון ברמדאן, באתר וואלה, 14 במרץ 2024 על פי הודעתו בכנסת בעת השבעתו לשר בממשלת ישראל השלושים ושש ה"שביעיות" בשירות לאומי בספר, למרחב, 15 במאי 1970 במחנה, ‏איזה פריט צה"לי היה הכי משמעותי עבורכם?, באתר ‏מאקו‏, 26 בספטמבר 2011, עמר בר לב: "אזיקון זה ליווה אותי במבצעים הרבים עליהם פיקדתי מעבר לגבול". אייל לוי, ‏נזכרים בפיגוע במלון סבוי: "שאנחנו נכנע? מדובר בצה"ל בלב תל אביב!", באתר מעריב אונליין, 7 באפריל 2015 עמרי נחמיאס‏, בחזרה לאנטבה: "יוני לא ענה – והתחלנו לירות", באתר וואלה, 4 ביולי 2013 יוסי פלד, איש צבא (כתבה: רונית ורדי), תל אביב: "ספרית מעריב", תשנ"ג-1993, עמודים 251–252 בנו של חיים בר-לב הצטרף להתיישבות של צעירי חירות, הארץ, 29 בינואר 1982 בן כספית, 300 טון: פרשת השב"כ בגרסת איציק מרדכי, באתר nrg‏, 29 באוקטובר 2011 שי פוגלמן, מוסף הארץ, "כשהתעוררו הפנתרים השחורים גולדה לא תפסה. אותו דבר קרה עם ביבי והמחאה החברתית", באתר הארץ, 14 בנובמבר 2012 עמרי אסנהיים, רעידת אדמה – כתבה על מותו של ברק שרעבי, העיר, 19 ביוני 2003 בעקבות פליטת פה של בר-לב: הותר לפרסום כי חלל צה"ל ברק שרעבי ז"ל נפל בסוריה, באתר מעריב אונליין, 3 במאי 2022 מאיה פולק, "גם בעוד 500 שנה אסור יהיה לספר איך ברק מת", באתר nrg‏, 14 בנובמבר 2014 משה זונדר, סיירת מטכ"ל, הוצאת כתר, 2000, עמ' 217–218 צל"ש יחידתי - סיירת מטכ"ל, באתר הגבורה משה זונדר, ברק ידפוק אותם. מהר, חזק ובאופן אלגנטי, מעריב, 5 בפברואר 1999, כפי שהועלה באתר פרש Paieon Medical: Management(הקישור אינו פעיל, 3.5.2022) אחיקם משה דוד, יו"ר התנועה החברתית "אחרי" ידליק משואה, באתר nrg‏, 4 באפריל 2011 יהונתן ליס, הפריימריז בעבודה: אין שריונים, אלא "הבטחת ייצוג" למגזרים מסוימים, באתר הארץ, 24 באוקטובר 2012 לירון מרוז‏, למה שח"כ ייתן לעצמו שבת?, באתר וואלה, 21 במאי 2014 יהונתן ליס, ח"כ בר לב הושעה מוועדות ביטחוניות כי חשף מידע מדיוני ועדה לתקציב הביטחון, באתר הארץ, 19 במאי 2014 על רקע סערת כבל-יחימוביץ': בר-לב יתמודד על ראשות העבודה, באתר וואלה, 3 במרץ 2017 מפלגת העבודה, הודעת מזכירות לשכת מפלגת העבודה, באתר המפלגה, ‏5 במרץ 2017 (ארכיון) יובל בגנו, ‏ח"כ בר־לב מוביל בניהול שיח ערכי ומאבק בגזענות ברשתות, באתר מעריב אונליין, 20 בדצמבר 2018 דני זקן, ‏הפריימריז במפלגת העבודה: עמר בר-לב זכה במקום השני, באתר גלובס, 1 בפברואר 2021 תוצאות פריימריז מפלגת העבודה חיים גולדיטש, שופט, חוקרת שב"ס ובכיר לשעבר בשב"כ: חברי ועדת הבדיקה לבריחה מהכלא, באתר ynet, 24 בספטמבר 2021 בר-לב הקים מפלג למניעת שחיתות ציבורית/ חדשות, באתר כיפה, 9 בדצמבר 2021 שילה פריד, ‏השר בר-לב על הפשיעה החקלאית: "להיות מודאג זו לא תוכנית עבודה, נשיג את ההרתעה", בעיתון מקור ראשון, 8 בדצמבר 2021 אורנה יפת, עמר בר לב מונה ליו"ר דירקטוריון מאפיית אנג'ל, באתר כלכליסט, 24 באפריל 2023 דוריה למפל, יואב רבינוביץ', בר-לב: כשיש הפיכה - אפשר להפסיק להתנדב למילואים. מג"ד לחייליו: "תתווכחו, עד המשימה", באתר ynet, 28 בפברואר 2023 אורי סלע‏, השר לשעבר בר-לב תועד בעימות עם שוטרים בהפגנה, באתר וואלה, 23 במרץ 2023 עומר בר לב נהדף בכוח על ידי שוטרי יסמ בהפגנה בפתח תקווה, נבדק ב-2023-05-07 בר לב הפגין נגד הגרי”ג אדלשטיין: קריאות להחרים את ‘אנג’ל’, באתר חרדים10, ‏2023-05-04